| Bilag 4.e – Revision og kontrol |
| --- |

[Projektnavn]

[Måned + år]

[**Vejledning til Kunden**

Vejledning til Kunden er angivet i skarpe parenteser og markeret med gult.

I dette Bilag 4.e ”Revision” skal Kunden stille sine konkrete krav til Transition Ind.

Dette standardbilag er et kategori B-bilag. Kategori B betyder, at standardbilaget er *delvist* færdiggjort, og i de fleste konkrete kontrakter skal færdiggøres af Kunden for at være dækkende for Kundens behov.

Dette bilag kan betragtes som et katalog af revisions- og kontrolerklæringer. I det konkrete udbud vil det for nogle Systemer være passende kun at stille krav om et udvalg af revisions- og kontrolerklæringerne.

Vejledning til Kunden har til formål at vejlede Kunden til at færdiggøre standardbilaget til anvendelse i en konkret kontrakt. Dette bilag skal således tilpasses i overensstemmelse med Kundens konkrete forhold og den øvrige tilpasning af standardkontraktmaterialet.

Såfremt Kontrakten er omfattet af de udbudsretlige regler, skal bilaget tilpasses i overensstemmelse hermed. Dette vil ofte indebære, at bilaget skal afstemmes med udbuddets ud-budsbetingelser, der beskriver udbudsprocessen og rammerne for konkurrencen.

Vejledning til Kunden bør slettes, inden kontraktmaterialet offentliggøres.]

*[****Vejledning til Leverandøren***

*Vejledning til Leverandøren er angivet med kursiv i skarpe parenteser som denne. Ud over denne generelle vejledning indeholder bilaget en række specifikke vejledningstekster til Leverandøren.*

*Leverandøren skal udfylde dette Bilag 4.e i overensstemmelse med den specifikke vejledning herom.*

*Leverandøren skal desuden udfylde kravmatricen sidst i bilaget.*

*Leverandøren skal ikke ændre i bilaget, medmindre dette specifikt er angivet i vejledning til Leverandøren, eller hvor det er markeret på anden vis.*

*I Kontrakten er der henvist til Bilag 4.e, Revision og kontrol i følgende punkter:*

* *Punkt 15 (Revision og kontrol)*

*Vejledning til Leverandøren slettes inden kontraktunderskrift.]*

Indholdsfortegnelse

[1. Indledning 4](#_Toc517163104)

[2. krav til revision og kontrol 4](#_Toc517163105)

[2.1 Revision og kontrol med Leverandørens opfyldelse af kravene til sikkerhed 4](#_Toc517163106)

[2.2 Revision og kontrol vedrørende efterlevelse af de persondataretlige regler 4](#_Toc517163107)

[2.3 [Kunden kan her indsætte øvrige krav til kontrol og revision] 5](#_Toc517163108)

[3. KRAVMATRICE 6](#_Toc517163109)

# Indledning

Dette bilag indeholder Kundens krav til den revision og kontrol af Leverandørens Ydelser, som Leverandøren skal levere under Kontrakten.

# krav til revision og kontrol

## Revision og kontrol med Leverandørens opfyldelse af kravene til sikkerhed

Informationssikkerhed

Leverandøren skal senest [seks måneder] efter Transitionsdagen og herefter hver 12. måned kunne fremvise en opdateret ledelseserklæring vedrørende Kontraktens krav til sikkerhed.

Denne ledelseserklæring skal omfatte:

1. En uafhængig revisors ISAE 3000-erklæring (eller tilsvarende revisionserklæring typegodkendt af Kunden), der afgives med en høj grad af sikkerhed for perioden siden seneste revisionserklæring, om kontroller rettet mod Leverandørens overholdelse af Kontraktens krav til sikkerhed, jf. Bilag 14 (Sikkerhed)
2. En uafhængig revisors ISAE 3402, type II-erklæring (eller tilsvarende revisionserklæring typegodkendt af Kunden), der afgives med en høj grad af sikkerhed for perioden siden seneste revisionserklæring, for forhold og faciliteter hos Leverandøren, der deles med Leverandørens øvrige Kunder, og som har betydning for informationssikkerheden i relation til Kontraktens opfyldelse
3. Dokumentation for Leverandørens efterlevelse af kravene i relation til Leverandørens ledelsessystem for informationssikkerhedsstyring, jf. Bilag 14 (Sikkerhed), K-1. Leverandøren kan opfylde sin dokumentationsforpligtelse ved levering af et gyldigt ISO27001-certifikat eller tilsvarende certifikat, i det omfang Leverandøren kan påvise, at pågældende certificering dokumenterer opfyldelsen af Kundens krav i relation til Leverandørens ledelsessystem for informationssikkerhedsstyring, jf. Bilag 14 (Sikkerhed), K-1

## Revision og kontrol vedrørende efterlevelse af de persondataretlige regler

[Denne revision og kontrol er kun relevant, hvis Leverandøren er Databehandler i relation til personoplysninger, som Kunden er Dataansvarlig for.]

Efterlevelse af de persondataretlige regler

Leverandøren skal senest [seks måneder] efter Transitionsdagen og herefter hver 12. måned kunne fremvise en uafhængig revisors ISAE 3000-erklæring (eller tilsvarende revisionserklæring typegodkendt af Kunden), der afgives med en høj grad af sikkerhed for perioden siden seneste revisionserklæring, rettet mod databeskyttelse og behandling af personoplysninger.

## [Kunden kan her indsætte øvrige krav til kontrol og revision]

[…]

# KRAVMATRICE

[Kravmatricen skal færdiggøres konkret. Såfremt Kontrakten er omfattet af udbudsreglerne, skal matricen færdiggøres i overensstemmelse med de konkrete udbudsretlige beslutninger, herunder med udbuddets udbudsbetingelser, jf. også den generelle vejledning til kunden.]

***[Vejledning til leverandøren:***

*Leverandøren skal udfylde kravmatricen med angivelse af graden, hvormed kravene i dette bilag er opfyldt.]*

| Krav ID | Udbudsretlig kravrubricering | Opfyldelsesgrad  (Helt /  Opfyldes delvist /  Opfyldes ikke) | Leverandørens beskrivelse eller reference til løsningsbeskrivelse i separat dokument |
| --- | --- | --- | --- |
| K-1 |  |  |  |
| K-2 |  |  |  |